El Girona visitarà l'UCAM Múrcia el diumenge 13 de novembre (18.00) - Diari de Girona
El Girona visitarà l'UCAM Múrcia el diumenge 13 de novembre (18.00)
Els horaris de la jornada 14 de Segona estrenen els partits els dissabtes al migdia: Elx-Valladolid (13.00)
redacció/madrid 18.10.2016 | 12:33
LaLliga ha fixat aquest matí els horaris de la jornada 14 de Segona. El Girona, després d'haver disputat dos duels seguits a casa, coincidint amb les Fires de Sant Narcís (davant del Numància el diumenge 30 i contra el Tenerife el dissabte 5 de novembre), jugarà a fora, al camp de l'UCAM Múrcia, el diumenge 13 a les 18.00.
Aquell cap de setmana no hi ha lliga de Primera i, qui sap si per això, les franges horaries de la Lliga 1,2,3 inclouen novetats com un partit el dissabte al migdia (Elx-Valladolid, 13.00), o un el divendres (Còrdova-Mallorca, 20.00).